Likumprojekts

### Grozījumi Mikrouzņēmumu nodokļa likumā

Izdarīt Mikrouzņēmumu nodokļa likumā (Latvijas Vēstnesis, 2010, 131.nr.; 2011, 204.nr.; 2013, 194., 232.nr.) šādus grozījumus:

 1. 6.pantā:

aizstāt 3.2daļā vārdus “attiecīgi par nākamā taksācijas perioda ceturksni” ar vārdiem “attiecīgi par taksācijas perioda nākamo ceturksni”;

papildināt pantu ar 5.1daļu šādā redakcijā:

 „(5.1) Mikrouzņēmumu nodokļa maksātājs šā panta piektajā daļā noteikto mikrouzņēmumu nodokli taksācijas periodā samazina proporcionāli tām taksācijas perioda kalendāra dienām, kurās tas atrodas bērna kopšanas atvaļinājumā, kā arī proporcionāli pārejošas darbnespējas, grūtniecības un dzemdību atvaļinājuma kalendāra dienām, par kurām tam ir izsniegta darbnespējas lapa “B”, ja mikrouzņēmumu nodokļa maksātājs ir individuālais uzņēmums, individuālais komersants vai persona, kas reģistrējusies Valsts ieņēmumu dienestā kā saimnieciskās darbības veicējs, un mikrouzņēmuma īpašnieks vienlaikus ir arī tā vienīgais darbinieks.”.

2. 8.pantā:

aizstāt pirmajā daļā skaitļus “65”, “30” un “4,9” attiecīgi ar skaitļiem “74,5”, “21,9” un “3,5”;

aizstāt otrajā daļā skaitļus “65” un “35” attiecīgi ar skaitļiem “74,5”, “25,5”;

aizstāt trešajā daļā skaitļus “65” un “34,9” attiecīgi ar skaitļiem “74,5” un “25,4”.

3. Papildināt pārejas noteikumus ar 8., 9., 10. un 11.punktu šādā redakcijā:

“8. Grozījumi šā likuma 8.panta pirmajā, otrajā un trešajā daļā stājas spēkā 2017.gada 1.janvārī.

9. Valsts budžetā iemaksātos mikrouzņēmumu nodokļa ieņēmumus 2015.gadā Valsts kase sadala šādi:

9.1. mikrouzņēmumu nodokļa maksātāja — sabiedrības ar ierobežotu atbildību, individuālā uzņēmuma vai zemnieka vai zvejnieka saimniecības, kas iepriekšējā taksācijas periodā no saimnieciskajā darbībā gūtā ienākuma maksāja uzņēmumu ienākuma nodokli, — valsts budžetā iemaksātā mikrouzņēmumu nodokļa ieņēmumus:

 1) 0,1 procentu ieskaita uzņēmējdarbības riska valsts nodevas kontā,

 2) 69,4 procentus — valsts sociālās apdrošināšanas obligāto iemaksu kontā,

 3) 26,2 procentus — iedzīvotāju ienākuma nodokļa kontā,

 4) 4,3 procentus — uzņēmumu ienākuma nodokļa kontā;

9.2. mikrouzņēmumu nodokļa maksātāja — fiziskās personas, kas reģistrēta Valsts ieņēmumu dienestā kā saimnieciskās darbības veicējs, — valsts budžetā iemaksātā mikrouzņēmumu nodokļa ieņēmumus:

 1) 69,4 procentus ieskaita valsts sociālās apdrošināšanas obligāto iemaksu kontā,

 2) 30,6 procentus — iedzīvotāju ienākuma nodokļa kontā;

 9.3. mikrouzņēmumu nodokļa maksātāja — individuālā komersanta, individuālā uzņēmuma vai zemnieka vai zvejnieka saimniecības, kuras īpašnieks iepriekšējā taksācijas periodā no individuālā uzņēmuma, zemnieka vai zvejnieka saimniecības ienākuma maksāja iedzīvotāju ienākuma nodokli, — valsts budžetā iemaksātā mikrouzņēmumu nodokļa ieņēmumus:

 1) 0,1 procentu ieskaita uzņēmējdarbības riska valsts nodevas kontā,

 2) 69,4 procentus — valsts sociālās apdrošināšanas obligāto iemaksu kontā,

 3) 30,5 procentus — iedzīvotāju ienākuma nodokļa kontā.

10. Valsts budžetā iemaksātos mikrouzņēmumu nodokļa ieņēmumus 2016.gadā Valsts kase sadala šādi:

10.1. mikrouzņēmumu nodokļa maksātāja — sabiedrības ar ierobežotu atbildību, individuālā uzņēmuma vai zemnieka vai zvejnieka saimniecības, kas iepriekšējā taksācijas periodā no saimnieciskajā darbībā gūtā ienākuma maksāja uzņēmumu ienākuma nodokli, — valsts budžetā iemaksātā mikrouzņēmumu nodokļa ieņēmumus:

 1) 0,1 procentu ieskaita uzņēmējdarbības riska valsts nodevas kontā,

 2) 72,4 procentus — valsts sociālās apdrošināšanas obligāto iemaksu kontā,

 3) 23,7 procentus — iedzīvotāju ienākuma nodokļa kontā,

 4) 3,8 procentus — uzņēmumu ienākuma nodokļa kontā;

10.2. mikrouzņēmumu nodokļa maksātāja — fiziskās personas, kas reģistrēta Valsts ieņēmumu dienestā kā saimnieciskās darbības veicējs, — valsts budžetā iemaksātā mikrouzņēmumu nodokļa ieņēmumus:

 1) 72,4 procentus ieskaita valsts sociālās apdrošināšanas obligāto iemaksu kontā,

 2) 27,6 procentus — iedzīvotāju ienākuma nodokļa kontā;

 10.3. mikrouzņēmumu nodokļa maksātāja — individuālā komersanta, individuālā uzņēmuma vai zemnieka vai zvejnieka saimniecības, kuras īpašnieks iepriekšējā taksācijas periodā no individuālā uzņēmuma, zemnieka vai zvejnieka saimniecības ienākuma maksāja iedzīvotāju ienākuma nodokli, — valsts budžetā iemaksātā mikrouzņēmumu nodokļa ieņēmumus:

 1) 0,1 procentu ieskaita uzņēmējdarbības riska valsts nodevas kontā,

 2) 72,4 procentus — valsts sociālās apdrošināšanas obligāto iemaksu kontā,

 3) 27,5 procentus — iedzīvotāju ienākuma nodokļa kontā.

11. Likuma 6.panta 5.1 daļa piemērojama sākot ar taksācijas periodu, kas sākas 2015.gada 1.janvārī.”

 Likums stājas spēkā 2015.gada 1.janvārī.

Finanšu ministrs A.Vilks

23.09.2014 10:31

584

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu nodaļas

vecākā referente

Zoldnere 67095492, fakss 67095421

Vanda.Zoldnere@fm.gov.lv